Aku Ada, Kau Ada???

Aku Ada, Kau Ada??? merupakan sebuah filem komedi romantik Malaysia 2012 arahan Rahila Ali, dibintangi oleh Shaheizy Sam, Yana Samsudin dan Kamal Adli. Filem ini ditayangkan pada 24 Mei 2012.

Sinopsis
Mengisahkan Nordin Ahmad pelajar tahun kedua yang teringin dipandang “cool”. Masalahnya, setiap kali Nordin jadi tumpuan, dia akan panik, mula batuk dan akhirnya muntah. Aziz pula, seorang pelajar poyo yang perasan popular, selalu menyakat Nordin. Tina pula pelajar yang baru bertukar ke kolej Nordin untuk “99 Hari Senyum”, sebuah program khas untuk mengatasi sikap panas baran yang ditawarkan oleh Dr. Zida, kaunselor.

Pelakon
 Shaheizy Sam sebagai Nordin Ahmad
 Yana Samsudin sebagai Kartina Dahari
 Kamal Adli sebagai Aziz Sattar
 Angah Raja Lawak sebagai Profesor Kus
 Siti Chubby sebagai Profesor Rubi
 Sheila Mambo sebagai Dr. Zida
 Wanna Ali sebagai Wanna

Penerbitan
Filem ini ialah filem sulung arahan Rahila Ali. Penggambaran dijalankan di Kuala Lumpur, Malaysia dan Seoul, Korea Selatan pada 2011. Hampir 90 peratus penggambaran telah dijalankan di beberapa lokasi menarik di Korea Selatan termasuk Seoul dan Pulau Jeju.

Sebanyak empat lagu menjadi runut bunyi filem ini, lagu "Begini Caranya" nyanyian Shaheizy Sam dan Yana Samsudin menjadi lagu tema filem ini.

Tetapan dan gaya
Aku Ada, Kau Ada??? berlatarkan di Korea Selatan dengan pengaruh muzik K-Pop. Penulis blog, Nisa Kay berpendapat bahawa unsur-unsur muzikal dalam jalan cerita filem ini disampaikan dengan cermat.

Keluaran dan sambutan
Aku Ada, Kau Ada??? dikeluarkan pada 24 Mei 2012 di 60 pawagam seluruh Malaysia. Filem ini telah dipasarkan sebagai "filem K-Pop Melayu pertama di Malaysia".

Rujukan

Pautan luar


Kategori:Filem 2012
Kategori:Filem Malaysia tahun 2012
Kategori:Filem komedi Malaysia
Kategori:Filem cinta Malaysia
Kategori:Filem arahan Rahila Ali